Τρομοκρατική επίθεση σε λεωφορείο στο Κάιρο (1990)

Στις 4 Φεβρουαρίου 1990, 65 χιλ. βόρεια του Καΐρου, πραγματοποιήθηκε τρομοκρατική ενέργεια εναντίον λεωφορείου που μετέφερε Ισραηλινούς τουρίστες. Από την επίθεση σκοτώθηκαν 11 άνθρωποι (εκ των οποίων 9 Ισραηλινοί τουρίστες) και τραυματίστηκαν 17.https://irp.fas.org/threat/terror_90/mideast.html

Οι επιβάτες του λεωφορείου είχαν επιβιβαστεί στην Ιερουσαλήμ και το Τελ Αβίβ. Το λεωφορείο πέρασε στην Αίγυπτο από το πέρασμα της Ράφα, στην Λωρίδα της Γάζας και κατευθύνθηκε στο Κάιρο. Σε σημείο 65 χιλ. βόρεια της αιγυπτιακής πρωτεύουσας ένα Peugeot 500 έκλεισε το δρόμο του λεωφορείου και δύο ένοπλοι μασκοφόροι άνοιξαν πυρ εναντίον του ενώ έριξαν και τέσσερις χειροβομβίδες από τις οποίες εξερράγησαν οι δύο. Οκτώ Ισραηλινοί σκοτώθηκαν στο σημείο της επίθεσης ενώ ένας ακόμα πέθανε αργότερα στο νοσοκομείο όπου μεταφέρθηκε.https://www.latimes.com/archives/la-xpm-1990-02-05-mn-85-story.html Μεταξύ των νεκρών ήταν ο Ζλεεβ Σιγφάν, ένας από τους ιδρυτές του Ινστιτούτου Γεωλογίας στην Ιερουσαλήμ.https://data.bnf.fr/12951492/zeev_ludwig_shiftan/de.pdfhttps://www.encyclopedia.com/religion/encyclopedias-almanacs-transcripts-and-maps/shiftan-zeev Τρία μέλη του Βασιλικού Ναυτικού της Μεγάλης Βρετανίας, που ήταν πίσω από το λεωφορείο, υπήρξαν μάρτυρες της επίθεσης. Οι νεκροί και οι τραυματίες μεταφέρθηκαν στο Ισραήλ με αεροπλάνο της Ισραηλινής Στρατιωτικής Αεροπορίας.

Την ευθύνη για την επίθεση ανέλαβαν δύο οργανώσεις: μια άγνωστη οργάνωση με την ονομασία Οργάνωση για την υπεράσπιση των καταπιεσμένων στις αιγυπτιακές φυλακές, ως διαμαρτυρία για τα βασανιστήρια στις αιγυπτιακές φυλακές και το Ισλαμικό Κίνημα Τζιχάντ στην Παλαιστίνη. Ο πρωθυπουργός του Ισραήλ Αριέλ Σαρόν κατηγόρησε την Οργάνωση για την Απελευθέρωση της Παλαιστίνης ότι ήταν πίσω από την επίθεση. Αργότερα η αιγυπτιακή κυβέρνηση ανακοίνωσε ότι η επίθεση είχε σχεδιαστεί και εκτελεστεί από άτομα που δεν ήταν Αιγύπτιοι.https://books.google.gr/books?id=KKrCgxsRBkEC&q=organisation+for+the+defense+of+the+oppressed+of+egypts+prisons&pg=PA205&redir_esc=y#v=snippet&q=organisation%20for%20the%20defense%20of%20the%20oppressed%20of%20egypts%20prisons&f=false

Στην μνήμη των θυμάτων κατασκευάστηκε μνημείο στη διασταύρωση  για το κιμπούτς Γιαντ Μορντεχάι (Yad Mordechai), που βρίσκεται 6 χιλ. βόρεια του Περάσματος Ερέζ, στα σύνορα Ισραήλ -Λωρίδας της Γάζας, καθώς εκεί έκανε την τελευταία στάση σε Ισραηλινό έδαφος το συγκεκριμένο λεωφορείο.

Φωτογραφίες 

Παραπομπές

Κατηγορία:Τρομοκρατικά γεγονότα